62019TO0188_INF
2019 m. spalio 24 d. Bendrojo Teismo (aštuntoji kolegija) nutartis
Jungtinė Karalystė / Komisija
(Byla T‑188/19)
„Ieškinys dėl panaikinimo – Mokslo tyrimai ir technologijų plėtra bei kosmosas – Sąjungos septintoji bendroji programa – Auditas – Darbo laiko apskaitos žiniaraščių nepildymas – Personalo išlaidos, pripažintos neatitinkančiomis reikalavimų – Komisijos sprendimas patvirtinti galutinę audito ataskaitą – Nepriimtinumas“
1.
Ieškinys dėl panaikinimo – Ieškinys iš esmės susijęs su sutartinio pobūdžio ginču – Ieškinio perkvalifikavimas – Sąlygos – Ieškovas, kuris aiškiai neprašė perkvalifikuoti ieškinį – Ieškinys, kuris nėra grindžiamas pagrindu, susijusiu su sutartinius santykius reglamentuojančios nuostatos pažeidimu
(SESV 263, 272 ir 288 straipsniai)
(žr. 20, 28–30 punktus)
2.
Ieškinys dėl panaikinimo – Suinteresuotumas pareikšti ieškinį – Atsiradusio ir esamo suinteresuotumo būtinybė – Vertinimas ieškinio pareiškimo momentu – Ieškinys, dėl kurio ieškovas gali gauti naudos
(SESV 263 straipsnis)
(žr. 37, 38, 40 punktus)
3.
Ieškinys dėl panaikinimo – Suinteresuotumas pareikšti ieškinį – Fiziniai ar juridiniai asmenys – Ieškinys, dėl kurio ieškovas gali gauti naudos – Suinteresuotumas, susijęs su būsima ir neaiškia padėtimi – Neįtraukimas
(SESV 263 straipsnis)
(žr. 39 punktą)
4.
Teismo procesas – Kreipimasis į Bendrąjį Teismą remiantis arbitražine išlyga – Skolų pagal Sąjungos skolinius reikalavimus trečiosioms šalims susigrąžinimas – Finansinis reglamentas – Prašymas grąžinti taikant debeto avizą – Priimtinumas
(SESV 272 straipsnis; Tarybos reglamentas Nr. 1605/2002)
(žr. 49 punktą)
Dalykas
SESV 272 straipsniu grindžiamas prašymas pripažinti, kad patvirtindama galutinę audito ataskaitą (registracijos numeris 14-BA262-013), susijusią su Combine, EUFAR ir THOR dotacijų, kurių gavėja yra Met Office, Jungtinės Karalystės meteorologijos tarnyba prie Jungtinės Karalystės vyriausybės reikalų, energijos ir pramonės strategijos departamento, Komisija klaidingai aiškino ir taikė su šiais projektais susijusių susitarimų nuostatas.
Rezoliucinė dalis
1.
Atmesti ieškinį kaip nepriimtiną.
2.
Jungtinė Didžiosios Britanijos ir Šiaurės Airijos Karalystė padengia savo ir Europos Komisijos patirtas bylinėjimosi išlaidas.